นายกรัฐมนตรี กล่าวต่อไปว่า กรุงเทพมหานคร มีปัญหาการจราจรที่ติดขัดมายาวนาน จึงจำเป็นจะต้องดำเนินการแก้ไขเพื่อสร้างระเบียบให้กับกรุงเทพมหานคร โดยคิดแนวใหม่ ขยายไปสู่ภูมิภาค สู่ชนบท เพื่อลดความแออัด ลดปัญหาการจราจรติดขัดในชุมชนเมือง รวมไปถึงลดมลพิษก๊าซคาร์บอนไดออกไซด์ โดยให้กระทรวงคมนาคม ร่างแผนการสร้างเส้นทางการเชื่อมโยงจากภูมิภาคมาสู่ชุมชนเมือง สร้างความเข้มแข็งทางเศรษฐกิจให้กับชุมชนชนบท เพื่อทำให้ประชาชนในชุมชนชนบท มีอาชีพสร้างรายได้ในพื้นที่บ้านเกิดของตนเอง โดยแผนการดำเนินการเหล่านี้ จะต้องสอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 และแผนยุทธศาสตร์การพัฒนาประเทศ 20 ปี โดยจะมีการแยกงบประมาณอย่างชัดเจน และดำเนินการโดยเร็ว